ETNews: Apple käyttää kaikissa vuoden 2019 iPhoneissa OLED-näyttöjä | TechBBS
ETNews: Apple käyttää kaikissa vuoden 2019 iPhoneissa OLED-näyttöjä
Viestiketju alueella 'Uutisia lyhyesti' , aloittaja Juha Kokkonen, 29.05.2018.
Korealaisen ETNews-uutissivuston teollisuuslähteistään saamien tietojen mukaan Apple aikoo käyttää kaikissa vuoden 2019 iPhone-mallissaan OLED-näyttöjä. Tämän hetken suurimpia OLED-valmistajia ovat korealaiset LG ja Samsung ja Apple päätyykin todennäköisesti hankkimaan näyttönsä useammalta eri toimittajalta.
ETNewsin uutisen myötä Applen nykyisen LCD-paneelitoimittaja Japan Displayn (JDI) osake putosi yli 10 prosenttia. JDI suunnittelee aloittavansa OLED-tuotannon ensi vuonna, jos vain saa rahoituksen kuntoon tuotantolinjojen toteuttamiseen.
Alalla odotetaan, että Applen siirtyessä käyttämään OLED-näyttöjä myös muut valmistajat alkavat käyttää tekniikkaa laajemmin omissa alempien hintaluokkien malleissaan.
Toivottavasti ei tule eri valmistajien näyttöjä saman mallin sisällä. Mutta suunta on oikea, OLEDia kaikille.
Koskee varmaankin vuonna 2019 julkaistavia uusia malleja. LIsäksi epäilen, että ei tule SE2/SE3 tai muihin halpismalleihin, jos sellaisia tulee.
Samsungilla taitaa olla kaikissa muissa AMOLED paitsi halvimmassa J3-mallissa, joten ei kai tämä nyt niin mullistava uutinen ole.
Uutisena ehkä enemmän se, että LG alkaa tuottamaan Oled-paneeleita puhelimiin. Oled-näytöille tulee kilpailua(ei enää pelkkä Samsung), volyymit nousevat huomattavasti ja sitä mukaa varmana hinnat tippuu ja edullisemmankin pään luurit voivat myös tulla OLEDilla.
Onhan noita LG:n OLED-näyttöjä ollut puhelimissa jo useamman vuoden ajan. Pääosin yrityksen omissa malleissa, mutta myös esim. Google Pixel 2 XL -mallissa ja Nokia 8 Siroccossa.
erihyva, FlyingAntero ja Kaotik tykkäävät tästä.
On LG kai ennenkin noita tehnyt puhelimiin? Esim kaarevina omiin Flex-malleihinsa?
Okei, hyvä tieto. Taitaa vaan olla kovin lasten kengissä tuo tuotanto vielä, kun Apple ei tietääkseni ostanut LG:ltä näyttöjä X:n ollenkaan. Joka tapauksessa ehkä LG:stäkin tulee jatkossa varteenotettava kilpailija Samsungille.
EDIT. Okei, viime vuoden loppupuolella saivat näköjään OLED-näyttönsä ensimmäisiin puhelimiin. Tästä syystä ei ollut valmiina vielä iPhone X:n aikaan.
Saapa nähdä mitä Apple tekee kun puhelimen virrankulutus laskee oled-näytön avulla. Todennäköisesti laittaa vain pienemmän akun, koska eihän sitä koskaan kannata suurempaa akunkestoa luvata kuin edellisissäkään malleissa.
Tässähän on hyvä tsäänssi pestä kasvoja akkuskandaaleista rajoittamalla akun kapasiteettia keinotekoisesti, jolloin voitaisiin välttyä nykyisiltä ongelmilta
Hyvä homma. Luureissa tuntuu oudolta katsoa muuta kuin OLED:in kuvaa.
LG G Flex julkaistiin jo vuonna 2013 LG:n omalla OLED-paneelilla. Sen jälkeen LG:n OLED näyttöjä on ollut G Flex2:ssa (2015) ja älykelloissa esim. Apple Watch. Viime vuonna niitä käytti tosiaan pari muutakin valmistajaa älypuhelimissa. Google ja Apple ovat molemmat investoineet LG:seen OLED-paneelien laajemman saatavuuden toivossa.
LG Display says beefs up Google tie-up, but denies got $930 million...
Jospa sitä pikku hiljaa paranisi myös LG:n saatavuus:
LG currently produces plastic-based OLEDs in its Gen-4.5 fab, with a monthly capacity of 14,000 substrates (more than double its capacity in the beginning of 2014). LG Display's flexible AMOLEDs were used in LG's mobile phones (the G Flex 2) and are currently used in wearable devices (such as the Wear 2.0 Watch Sport) and in Apple's Watch and Watch Series 2.
LG's flexible OLED capacity is quite limited at this stage, but the company is set to dramatically increase its production capacity. With 3 flexible OLED fabs already underway. The first one will be the the E5 6-Gen (1500x1850 mm) $900 million line that is scheduled to begin mass production in the first half of 2017.
Ja taas luukutetaan tuota kulunutta "retina display" termiä.....
Tuotahan on ainakin ennustettu
ETNews: BOE is considering its third flexible OLED line as it aims to become an Apple OLED supplier | OLED-Info
Positiivista on tuo OLEDien yleistyminen vähitellen. Tuo "retina display" termi meni metsään jo kun se otettiin käyttöön, koska oli sellainen tarkkuus ekoissa, että kyllä niistä pikselit näkyi helposti ja nykyäänhän Applen puhelinten näytön tarkkuus on keskiluokkaa verrattuna muiden valmistajien saman hintaluokan tuotteisiin.
31.05.2018 #16
Millähän mullistavalla termillä apple markkinoi keksineensä ruudin tällä kertaa? SUPER ULTRA RETINA?!?!1111
Vakiintunut termi lienee Super Retina.
Ja kun puhelimen laittaa taskuun ja istuu, niin kuuluu Super Rutina.
paskamaha2k, JuSiZ, Temeee ja 1 muu käyttäjä tykkää tästä.
Onko noiden oled näyttöjen kestoikä saatu nyt pidennettyä ips paneelien keston tasolle, vai alkavatko nuo hiljalleen tummumaan muuttuen lopulta käyttökelvottomiksi? Jos puhelinta pitää nätisti, eikä vaadi siltä kovin ihmeitä, niin luulisi näitä uusimpia puhelimia pystyvän käyttämään liki maailman tappiin saakka. Siksi tuon paneelin kestoikä kiinnostaa.
31.05.2018 #20
Ei ainakaan mun 6vuotta vanhassa sampan s3 ole mitään "tummumista" havaittavissa.... Tuo oledi nyt jo sen verran vanhaa tekniikkaa että turha tuollaisia miettiä. Taitaa puhelimet kulua muuten enemmin loppuun....
Edit. Olikos peräti nokia n85 vuonna 2008 eka oled näytöllinen puhelin....
Ei siitä ole edes kauaakaan, kun oled näytön eliniäksi määriteltiin selvästi lyhyempi aika kuin muille näyttötyypeille. Olikohan se noin ihan ulkomuistista heittäen, että se sininen väri kestää noin 8000 tuntia, ennen kuin intensiteetti ja valopaine on laskenut puoleen, ja ne muut värit jotain noin 14000 tuntia, kun niille käy samoin. Samaan aikaan Ipsillä puoliintuminen on luokkaa noin 40000 tuntia. Luin jostain, että LG on patentoinut juurikin jonkin sinisen moduulin kahdentamisen siihen päälle kahteen eri kerrokseen juuri tuon syyn takia, ja niiden patentit ovat noissa ratkaisuissa. Toki varmasti asiaa on kehitelty eteenpäin, ja vuosikin on noin tärkeässä kohteessa jo pitkä aika.
Takaraivoon on jäänyt kuitenkin hentoinen kysymysmerkki siitä, kuinka kauan ja hyvin nuo oled näytöt kestävät? Puhelimessa asialla ei (ehkä?) ole merkitystä, mutta tuntuu siltä, että televisiossa moisella voisi ehkä jo ollakin. Toisaalta... osalla ihmisistä kännykkä on koko ajan kädessä ja sitä räplätään varmaan liki 10 tuntia päivässä, joten voi se kännykänkin näyttö jo vaikka kulua ja tummentua.
Nuo edellä olevat luvut voivat kyllä olla jo täysin historiaa. En ole asiaa seurannut, kun ei ole vielä ostoslistalla mitään oled kapistusta. Televisiokin on yhä edelleen plasma sellainen.
01.06.2018 #22
Tuo 14 000 tuntia on kuitenkin sillä 10h/päivä tahdilla lähemmäs neljää vuotta, mutta aika harvalla taitaa tulla edes tuollaisia tunteja oikeasti päivässä